Ο **Μάλκολμ Ζέιβιερ Γκρίφιν** (αγγλικά: *Malcolm Xavier Griffin*, γενν. 10 Αυγούστου 1991) είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ / σούτινγκ γκαρντ.

Κολεγιακή σταδιοδρομία
----------------------

Μετά την αποφοίτησή του από το λύκειο, ο Γκρίφιν εντάχθηκε στους Τολέδο Ρόκετς, όπου έμεινε μέχρι το 2011. Ως πρωτοετής, είχε μέσο όρο 7,1 πόντους, 3,2 ριμπάουντ και 2,9 ασίστ ανά αγώνα. Ως δευτεροετής φοιτητής, ξεκίνησε βασικός σε 28 αγώνες για τους Rockets, με μέσο όρο 12,0 πόντους, 4,0 ασίστ, 2,6 ριμπάουντ και 1,4 κλέψιμο ανά αγώνα. Σημείωσε 31 πόντους (ρεκόρ σταδιοδρομίας) εναντίον των Νόρθερν Ιλινόις Χάσκις και 25 πόντους σε δύο συνεχόμενους αγώνες εναντίον των Μπολ Στέιτ Κάρντιναλς και της Μπόουλινγκ Γκριν Φάλκονς. Τα επόμενα δύο χρόνια, ο Γκρίφιν έπαιξε στους Φρέσνο Πασίφικ Σάνμπερντς. Ως τριτοετής, έπαιξε σε 30 αγώνες, κερδίζοντας τις βραβεύσεις στην 1η Ομάδα NCCAA All-American και στην 1η Ομάδα All-PacWest. Τερμάτισε τέταρτος στο πρωτάθλημα στο σκοράρισμα και πρώτος στην PacWest σε ασίστ. Ως τελειόφοιτος αναδείχθηκε στην 1η Ομάδα All-American και 1η Ομάδα All-Conference για άλλη μια φορά, και ήταν πρώτος σε πόντους, ασίστ και κλεψίματα στην Ατλαντική Δυτική Περιφέρεια.

Επαγγελματική σταδιοδρομία
--------------------------

Αφού δεν επιλέχθηκε στο NBA Ντραφτ του 2014, ο Γκρίφιν εντάχθηκε στην Ουιντάντ από το Μαρόκο. Την ίδια σεζόν, έπαιξε επίσης για την αμερικανική Σαμπέιν Σουόρμ της Midwest Professional Basketball Association. Την επόμενη σεζόν, επέστρεψε στο Μαρόκο και έπαιξε για την ΦΟΥΣ Ραμπάτ. 

Τον επόμενο χρόνο, ο Γκρίφιν έγινε μέλος της ΑΣ Σαλέ από την Τυνησία. Τον Δεκέμβριο του 2016, έφυγε από την ομάδα για να ενταχθεί στη λετονική Λιεπάγιας Λαούβας. Ηγήθηκε του πρωταθλήματος Λετονίας σε ασίστ και ανακηρύχθηκε επίσης ο Ξένος Παίκτης της Χρονιάς και Αμυντικός της Χρονιάς στη Βαλτική Λίγκα από τον ιστότοπο του Eurobasket.com. 

Στις 3 Αυγούστου 2017, ο Γκρίφιν υπέγραψε με τον Κολοσσό Ρόδου της Basket League. Στις 16 Οκτωβρίου 2017, ψηφίστηκε ως ο Πολυτιμότερος Παίκτης της αγωνιστικής, αφού είχε 30 πόντους και 4 ασίστ εναντίον του Πανιώνιου. Ο Γκρίφιν είχε επίσης 20 πόντους σε μια νίκη εναντίον του πρώην πρωταθλητή Παναθηναϊκού. Αφού ηγήθηκε του ελληνικού πρωταθλήματος σε πόντους και ήταν τρίτος σε ασίστ και έκτος σε κλεψίματα, στις 22 Ιανουαρίου 2018 ο Γκρίφιν αγοράστηκε από τη ρωσική Ζενίτ Αγίας Πετρούπολης της VTB Λίγκα, με την οποία υπέγραψε συμβόλαιο το υπόλοιπο της σεζόν 2017-18.

Στις 17 Ιουλίου 2018, ο Γκρίφιν επέστρεψε στην Ελλάδα και εντάχθηκε στην Α.Ε.Κ. Στις 11 Δεκεμβρίου 2018, ο Γκρίφιν κατέγραψε 25 πόντους (ρεκόρ σεζόν), με 11/14 δίποντα, μαζί με επτά ριμπάουντ και τέσσερις ασίστ στη νίκη με 83-70 επί της Χάποελ Ιερουσαλήμ. Ονομάστηκε ο Πολυτιμότερος Παίκτης της 8 αγωνιστικής του Μπάσκετμπολ Τσάμπιονς Λιγκ. Ο Γκρίφιν κέρδισε το Διηπειρωτικό Κύπελλο του 2019 με την ΑΕΚ.

Στις 27 Απριλίου 2019, ο Γκρίφιν αποχώρησε από την ΑΕΚ για να ενταχθεί στη Χάποελ Ιερουσαλήμ του Πρωταθλήματος Ισραήλ για το υπόλοιπο της σεζόν.

Την 1η Αυγούστου 2019, ο Γκρίφιν υπέγραψε συμβόλαιο ενός έτους με τη Χαποέλ Τελ Αβίβ. Στις 31 Οκτωβρίου 2019, αποχώρησε από την ομάδα αφού εμφανίστηκε σε τρεις αγώνες πρωταθλήματος.

Στις 3 Δεκεμβρίου 2019, ο Γκρίφιν, σε μία κίνηση-έκπληξη, επέστρεψε στην Ελλάδα για τον Κολοσσό Ρόδου. Στις 23 Ιουλίου 2020, ο Γκρίφιν μετακόμισε στον Π.Α.Ο.Κ. τον τρίτο του ελληνικό σύλλογο. Αποχώρησε από τον σύλλογο τον Ιανουάριο του 2022, λόγω τραυματισμού.

Παραπομπές
----------

1. ↑  «Hyde Park basketball star Malcolm Griffin chooses Toledo over Central Florida». *blogs.chicagosports.chicagotribune.com*. 13 Απριλίου 2009. Αρχειοθετήθηκε από το πρωτότυπο στις 2017-12-01.. Ανακτήθηκε στις 19 Νοεμβρίου 2017.
2. ↑  «FPU signs National JUCO Player of the Year, NCAA D1 transfer». *fpuathletics.com*. 21 Ιουνίου 2012. Αρχειοθετήθηκε από το πρωτότυπο στις 2017-12-01.. Ανακτήθηκε στις 7 Ιουλίου 2017.
3. ↑  «Mireles To Morocco». *bobbeedenise.com*. 19 Οκτωβρίου 2014.. Ανακτήθηκε στις 10 Ιουλίου 2017.
4. ↑  «Malcolm Griffin joined A.S.S for the ACC in Tunisia». *probasketballoverseas.com*. 20 Νοεμβρίου 2016.. Ανακτήθηκε στις 11 Ιουλίου 2017.
5. ↑  «Liepaja/Triobet adds Griffin to their roster, ex ASS Sale». *Sims-basketball.com*. 4 Δεκεμβρίου 2016.. Ανακτήθηκε στις 10 Ιουλίου 2017.
6. ↑  «Malcolm Griffin inks with Kolossos Rhodes». *sportando.com*. 3 Αυγούστου 2017.. Ανακτήθηκε στις 6 Αυγούστου 2017.
7. ↑  «Greek A1 round 2 best performance: Malcolm Griffin». *Eurobasket.com*. 17 Οκτωβρίου 2017.. Ανακτήθηκε στις 25 Ιανουαρίου 2018.
8. ↑  «Malcolm Griffin signs with Zenit». *Sportando.com*. 22 Ιανουαρίου 2018.. Ανακτήθηκε στις 23 Ιανουαρίου, 2018.
9. ↑  «Malcolm Griffin Finalizing Buyout With Kolossos». *Sportando.com*. 22 Ιανουαρίου 2018.. Ανακτήθηκε στις 23 Ιανουαρίου 2018.
10. ↑  «Malcolm Griffin signs with AEK Athens». *Sportando.com*. 17 Ιουλίου 2018.. Ανακτήθηκε στις 18 Ιουλίου 2018. [*νεκρός σύνδεσμος*]
11. ↑  «Griffin claims MVP of the Week honor». *ChampionsLeague.basketball*. 14 Δεκεμβρίου 2018.. Ανακτήθηκε στις 27 Απριλίου 2019.
12. ↑  «AEK - Φλαμένγκο 86-70». *www.gazzetta.gr*. 18 Φεβρουαρίου 2019.
13. ↑  «Hapoel Jerusalem sign Malcolm Griffin». *Sportando.basketball*. 27 Απριλίου 2019. Αρχειοθετήθηκε από το πρωτότυπο στις 2019-04-27.. Ανακτήθηκε στις 27 Απριλίου 2019.
14. ↑  «Hapoel Tel Aviv signs Malcolm Griffin». *Sportando.basketball*. 1 Αυγούστου 2019. Αρχειοθετήθηκε από το πρωτότυπο στις 1 Αυγούστου 2019. Ανακτήθηκε στις 1 Αυγούστου 2019.
15. ↑  «כבר נפרדים: מלקולם גריפין שוחרר מהפועל ת"א». *ONE.co.il* (στα Εβραϊκά). 31 Οκτωβρίου 2019. Ανακτήθηκε στις 31 Οκτωβρίου 2019.
16. ↑  «Malcolm Griffin joins PAOK Thessaloniki». *Sportando*. 23 Ιουλίου 2020. Ανακτήθηκε στις 23 Ιουλίου 2020.
17. ↑  «ΠΑΟΚ: Πήρε τον Μάλκολμ Γκρίφιν». *www.sport24.gr*. 23 Ιουλίου 2020.
18. ↑  «ΠΑΟΚ και Μάλκολμ Γκρίφιν έλυσαν την συνεργασία τους». *www.sport24.gr*. Ανακτήθηκε στις 28 Ιανουαρίου 2022.

Εξωτερικοί σύνδεσμοι
--------------------

* Προφίλ στο EuroCup
* Προφίλ στο Eurobasket.com
* Προφίλ στο RealGM
* Προφίλ στο Κολέγιο Φρέσνο Πασίφικ

  


|  |  |  |  |  |  |
| --- | --- | --- | --- | --- | --- |
| 

| π • σ • ε
ΑΕΚ - Διηπειρωτικό Κύπελλο καλαθοσφαίρισης 2019 (1η θέση) |
| --- |
|  |
| 
* 1 Τζέιμς
* 4 Ξανθόπουλος
* 5 Σάκοτα (C)
* 7 Τσαλμπούρης
* 8 Ματσιούλις
* 12 Λαρεντζάκης
* 21 Μωραΐτης
* 23 Γκρίφιν
* 24 Καββαδάς
* 25 Θίοντορ (MVP του Final Four)
* 26 Σαντ-Ρος
* 27 Ρογκαβόπουλος
* 31 Γιαννόπουλος
* 32 Χάντερ
 |
|  |
| 
* Προπονητής: Μπάνκι
* Βοηθοί προπονητή: Φαλέκας
* Καντζούρης
* Μάγειρας
 |

 |